Predikasyon Wayòm nan: Bon nouvèl la gaye sou tout kò tè a | Wayòm Bondye
Agoch: Yon sè, ki se yon kòlpòtè, k ap preche nan peyi Kore, nan ane 1931; adwat: Jodi a, y ap preche nan lang siy nan peyi Kore.
Predikasyon Wayòm nan: Bon nouvèl la gaye sou tout kò tè a
W AP prepare w pou w al nan predikasyon byen bonè yon jou ou pa al travay. Pandan yon ti tan ou fè yon ti reflechi paske w santi w yon ti jan fatige. Ou di tèt ou yon ti repo maten an t ap bon anpil! Men, ou priye sou sa e ou deside ale. Ou te preche ak yon sè aje ki fidèl, epi andirans li demontre ak jantiyès li te touche kè w. Toutpandan w ap pataje mesaj verite a kay an kay, ou kòmanse rann ou kont se toupatou sou tè a frè ak sè yo ap pataje menm mesaj sa a, y ap sèvi ak menm piblikasyon yo e yo tout jwenn menm fòmasyon. Lè w tounen lakay ou, ou santi w anfòm. Ou kontan anpil dèske w pa t ret lakay ou.
Jodi a, travay predikasyon an se travay ki pi enpòtan pou Wayòm Bondye a. Jezi te fè konnen travay predikasyon an t apral jwe yon gwo wòl nan dènye jou yo (Mat. 24:14). Ki jan pwofesi Jezi te bay la ap akonpli? Nan seksyon sa a, nou pral wè ki moun k ap patisipe nan travay sa a, ki metòd yo itilize pou yo fè travay la ak ki zouti yo itilize ki enpòtan anpil pou yo fè travay la, yon travay k ap ede plizyè milyon moun toupatou sou tè a rive konnen Wayòm Bondye a egziste toutbonvre.
Moun k ap preche yo — Sèvitè Bondye yo ofri tèt yo volontèman
Ki sa k fè Jezi te gen konfyans li t ap jwenn yon lame moun ki ofri tèt yo volontèman pou preche nan dènye jou yo? Ki jan w montre w ap chèche Wayòm nan an premye?
Metòd yo itilize pou yo preche: Yo itilize tout mwayen pou yo jwenn moun
Aprann kòman pèp Bondye a te sèvi ak teknoloji ki fèk parèt yo pou yo rive fè plis moun posib tande bon nouvèl la anvan lafen an vini.
Ki jan travay tradiksyon an montre Jezi ap dirije nou? Ki jan fason piblikasyon nou yo touche moun yo fè w kwè wayòm nan egziste toutbon?
Jezi te anseye disip li yo de leson enpòtan konsènan gwo rekòt espirityèl la. Ki efè leson sa yo gen sou nou jodi a?